**Virtsajohtimen ja munuaisen varjoainetutkimus katetrin kautta**

* **Anterogradinen pyelografia**

**Ajanvaraus**     .    .20    , klo     :

**Tutkimuspaikka**

Kainuun keskussairaala, kuvantaminen, angiografiahuone.

Jätä korut ja arvoesineet kotiin.

**Tutkimukseen valmistautuminen**

Esivalmisteluja ei ole, jos sinulla on laitettuna nefrostooma eli kuvattavassa munuaisessa on katetri.

Naispotilaat: Jos olet tai epäilet olevasi raskaana, ilmoita asiasta lähettävään yksikköön etukäteen.

Jos olet allerginen varjoaineelle (jodi) tai puudutusaineelle, ota kutsun lähettäneeseen yksikköön yhteyttä etukäteen.

Ole syömättä ja juomatta 2 tuntia ennen tutkimusta. Päivittäiset lääkärin määräämät lääkkeet saat ottaa pienen vesimäärän kanssa.

**Tutkimuksen kulku**

Nefrostomiakatetrin kautta ruiskutetaan jodivarjoainetta munuaisaltaaseen, läpivalaistaan ja kuvataan. Kuvauksessa seurataan varjoaineen kulkua munuaisaltaasta virtsajohdinta pitkin virtsarakkoon. Tutkimuksen kesto on noin ½ tuntia.

**Jälkitoimenpiteet**

Tutkimus ei vaadi jälkihoitoa.

Tutkimuksen jälkeen saat syödä ja juoda normaalisti.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soittoaikamme on maanantaista torstaihin kello 7.30 – 16 sekä perjantaisin ja arkipyhien aattoina kello 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.